નાયબ મુખ્યપ્રધાન નીતિન પટેલે પાટણની આ ઘટનાને ગુજરાત માટે કમનસીબ ગણાવી છે. આ સાથે તેમણે જમીન માગણી કરનારા પરિવાર તથા મૃતક ભાનુભાઈના પરિવારને શક્ય તેટલી મદદ કરવાનું આશ્વાસન આપ્યું છે. તેમણે કહ્યું કે, ‘ખાસ કિસ્સામાં આ જમીન પરિવારના વારસાગત નામે ચઢાવવાનો નિર્ણય કરાયો છે. ટૂંક સમયમાં કાયદાકીય રીતે જમીન તેમના નામે ચઢાવાશે.’ ઉપરાંત પીડિત પરિવારના એક સરકારી કર્મચારીને પણ ઈચ્છા મુજબની બદલી કરી આપવાની માગણી સરકારે સ્વીકારી છે.